[pic] | EUROPA-KOMMISSIONEN |

Bruxelles, den 16.4.2010

KOM(2010)160 endelig

MEDDELELSE FRA KOMMISSIONEN TIL EUROPA-PARLAMENTET OG RÅDET

om teknisk justering af den finansielle ramme for 2010 på grundlag af udviklingen i BNI, herunder tilpasning af de beløb, der tildeles fra midlerne til støtte for samhørighed til medlemsstater, der er berørt af afvigelsen mellem anslået og faktisk BNP i perioden 2007-2009

forelagt i overenstemmelse med punkt 16 og 17 i den interinstitutionelle aftale af 17. maj 2006

MEDDELELSE FRA KOMMISSIONEN TIL EUROPA-PARLAMENTET OG RÅDET

om teknisk justering af den finansielle ramme for 2010 på grundlag af udviklingen i BNI, herunder tilpasning af de beløb, der tildeles fra midlerne til støtte for samhørighed til medlemsstater, der er berørt af afvigelsen mellem anslået og faktisk BNP i perioden 2007-2009

INDLEDNING

I 2010 vedrører den tekniske justering af den finansielle ramme for 2011 undtagelsesvis ikke kun den regelmæssige tilpasning til prisudviklingen og BNI (punkt 16 i den interinstitutionelle aftale af 17. maj 2006 om budgetdisciplin og forsvarlig økonomisk forvaltning[1], men også en tilpasning til udgiftsområde 1B (punkt 17 i den interinstitutionelle aftale).

I punkt 17 i den interinstitutionelle aftale fastsættes det, at " i forbindelse med sin tekniske justering for 2011 vil Kommissionen, hvis det konstateres, at en medlemsstats kumulerede BNP for årene 2007-2009 afviger mere end +/- 5 % fra den kumulerede BNP, der blev anslået ved udfærdigelsen af denne aftale, tilpasse de beløb, der er tildelt den pågældende medlemsstat for perioden, af midlerne til støtte for samhørighed ". I punkt 17 fastsættes det desuden som første begrænsning, at den samlede nettovirkning af disse justeringer, uanset om den er positiv eller negativ, ikke må overstige 3 mia. EUR, og navnlig som anden begrænsning, at " hvis nettovirkningen er positiv, må de samlede yderligere ressourcer ikke overstige de ikke udnyttede margener under lofterne for underudgiftsområde 1B for årene 2007-2010 ". Endelig fastsættes det i punkt 17, at " de nødvendige justeringer vil blive fordelt ligeligt over årene 2011-2013, og de tilsvarende lofter vil blive ændret i overensstemmelse hermed ".

Ifølge punkt 16 i den interinstitutionelle aftale skal Kommissionen forud for budgetproceduren for regnskabsåret n + 1 foretage en teknisk justering af den finansielle ramme på grundlag af udviklingen i EU's bruttonationalindkomst (BNI) og i priserne og meddele budgetmyndighedens to parter resultaterne. Med hensyn til priserne fastlægges udgiftslofterne i løbende priser ved brug af en fast deflator på 2 %, som er omhandlet i punkt 16 i den interinstitutionelle aftale. Med hensyn til udviklingen i BNI omfatter denne meddelelse de senest foreliggende økonomiske prognoser.

Formålet med denne meddelelse er at forelægge budgetmyndigheden resultatet af den tekniske justering (EU-27) for regnskabsåret 2011 i overensstemmelse med punkt 16 og 17 i den interinstitutionelle aftale.

TILPASNING TIL LOFTERNE FOR UDGIFTSOMRÅDE 1B FOR 2011-2013 (PUNKT 17)

Berørte medlemsstater

Ifølge punkt 17 i den interinstitutionelle aftale skal Kommissionen tilpasse de beløb af midlerne til støtte for samhørighed, der er tildelt en medlemsstat, hvis kumulerede BNP afviger mere end +/- 5 % fra det kumulerede BNP, der blev anslået ved udfærdigelsen af denne aftale. Afvigelsen skal derfor måles som forskellen mellem de statistikker, der blev offentliggjort i april 2005[2], og dem, der blev offentliggjort i november 2009, som udgør de seneste disponible data.

Denne bestemmelse finder kun praktisk anvendelse på de medlemsstater, hvor der er et loft for den samlede tildeling af midler til støtte for samhørighed[3], dvs. Bulgarien, Tjekkiet, Estland, Letland, Litauen, Ungarn, Polen, Rumænien og Slovakiet. De beløb, der tildeles fra midlerne til støtte for samhørighed til de øvrige medlemsstater, påvirkes ikke af afvigelsen i BNP i perioden 2007-2009.

Sammenligningen mellem begge sæt statistiske data giver følgende resultat:

[pic]Ingen medlemsstat har en negativ afgivelse fra BNP på mere end 5 %. Der er derfor ikke behov for at mindske de beløb, der tildeles nogen af medlemsstaterne. Desuden er der tre medlemsstater, der har en positiv afvigelse på over 5 %: Tjekkiet (+ 7,5 %), Polen (+ 8 %) og Slovakiet (+ 10,8 %). De beløb, der tildeles fra midlerne til støtte for samhørighed til disse medlemsstater, skal derfor øges.

Fastsættelse af størrelsen af de samlede uudnyttede margener

Eftersom nettovirkningen af tilpasningen er positiv, er det nødvendigt at fastsætte størrelsen af de uudnyttede margener under lofterne for underudgiftsområde 1B for årene 2007-2010. De uudnyttede margener består af tre forskellige elementer[4]:

- summen af forskellene mellem lofterne for udgiftsområde 1B for hvert af årene fra 2007 til 2010 og de forpligtelsesbevillinger, der er budgetteret med for det tidsrum

- de annullerede (eller forfaldne) forpligtelsesbevillinger under udgiftsområde 1b for hvert af årene 2007 til 2010, eksklusive beløb for 2007, der er overført til efterfølgende år, jf. punkt 48 i den interinstitutionelle aftale[5]

- frigørelserne for årene 2007-2010 i tilknytning til udgifter til samhørighed, eksklusive beløb, der vedrører EUGFL, Udviklingssektionen, og FIUF.

De nærmere detaljer vedrørende de uudnyttede margener fremgår af nedenstående tabel, hvor der er taget hensyn til de nyeste disponible data.

[pic]Den positive tilpasning for alle berørte medlemsstater vil derfor samlet set blive begrænset til 1 007 mio. EUR. Dette beløb er i overensstemmelse med den første begrænsning om, at den samlede nettovirkning af tilpasningerne ikke må overstige 3 mia. EUR.

Tilpasning til lofterne for udgiftsområde 1B for 2011-2013

På grundlag af de samlede midler, der blev tildelt medlemsstaterne i perioden 2007-2009, skulle den positive tilpasning teoretisk set have været på 3 331 mio. EUR. I lyset af begrænsningen som følge af størrelsen af de uudnyttede margener er de positive tilpasninger forholdsmæssigt reduceret som følger:

[pic]Det er nødvendigt at fordele de krævede tilpasninger ligeligt over årene 2011-2013. Derudover er det nødvendigt at foretage tilsvarende tilpasninger af lofterne over udgiftsområde 1B i mio. EUR.

Lofterne for forpligtelsesbevillingerne for udgiftsområde 1B (i løbende priser) er derfor forhøjet som følger:

- 2011: + 336 mio.

- 2012: + 336 mio.

- 2013: + 336 mio.

Betalingsbevillinger

I punkt 23, fjerde afsnit, i den interinstitutionelle aftale fastsættes det også, at det i forbindelse med enhver revision skal sikres, at der er et rimeligt forhold mellem forpligtelser og betalinger. Det er derfor nødvendigt at ændre de årlige lofter for betalingsbevillinger på grundlag af de betalingsprofiler, der er fastsat for supplerende forpligtelser på udgiftsområde 1B. Da de fleste betalinger i forbindelse med denne stigning i forpligtelserne forventes at ske efter 2013, er forhøjelsen af betalingslofterne fortsat begrænset.

Lofterne for betalingsbevillingerne (i løbende priser) er derfor forhøjet som følger:

- 2011: + 17 mio.

- 2012: + 87 mio.

- 2013: + 187 mio.

Sammenfatning og konklusion

Nedenstående tabel opsummerer ændringerne af lofterne for forpligtelses- og betalingsbevillinger i den finansielle ramme. Beløbene er udtrykt i løbende priser:

[pic]Tabellen over den finansielle ramme i den interinstitutionelle aftale[6] er udtrykt i faste 2004-priser. Beløbene i løbende værdi konverteres derfor til 2004-priser ved hjælp af en fast deflator på 2 % årligt i overensstemmelse med punkt 16 i den interinstitutionelle aftale.

Tabel 1 viser den finansielle ramme for EU-27 i 2004-priser som ændret i overensstemmelse med punkt 17 i den interinstitutionelle aftale.

TEKNISK JUSTERING AF DEN FINANSIELLE RAMME FOR 2011 PÅ GRUNDLAG AF UDVIKLINGEN I BNI (PUNKT 16)

Tabel 2 viser den finansielle ramme for EU-27 under hensyntagen til ovennævnte tilpasning af lofterne for 2011-2013 og justeret for 2011 (dvs. i løbende priser og udtrykt som en procentdel af BNI ved brug af de senest foreliggende økonomiske prognoser).

Samlet tal for BNI

Ifølge de senest foreliggende prognoser udgør BNI for 2011 12 354 021,3 mio. EUR i løbende priser for EU-27 (og 11 966 504,7 mio. EUR for 2010, 11 614 170,1 mio. EUR for 2009, 12 294 000,1 mio. EUR for 2008 og 12 206 170,2 mio. EUR for 2007).

For de efterfølgende år (2012-2013) er BNI for EU-27 beregnet på grundlag af Kommissionens interne fremskrivninger af den årlige gennemsnitlige vækstrate i faste priser. Disse fremskrivninger er vejledende og vil blive opdateret hvert år på grundlag af de senest foreliggende økonomiske prognoser.

BNI for 2010 og 2011 omfatter indirekte målte finansielle formidlingstjenester (FISIM) på grundlag af Rådets afgørelse 2010/196/EU, Euratom af 16. marts 2010 om at anvende FISIM med henblik på egne indtægter[7] fra 1. januar 20010.

Hovedresultaterne af den tekniske justering af den finansielle ramme for 2011 (EU-27)

Det samlede loft for forpligtelsesbevillingerne for 2011 udgør 142 965 mio. EUR, hvilket svarer til 1,16 % af BNI.

Det tilsvarende samlede loft over betalingsbevillinger er på 134 280 mio. EUR, dvs. 1,09 % af BNI. Hvis de seneste økonomiske prognoser lægges til grund, kommer margenen under loftet på 1,23 % for egne indtægter til at udgøre 17 674 mio. EUR (0,14 % af BNI for EU-27).

Lofterne for egne indtægter og forpligtelsesbevillinger blev tilpasset efter ikrafttrædelsen af afgørelse 2010/196/EU, Euratom om at anvende FISIM med henblik på egne indtægter[8].

ANDRE ELEMENTER I TILKNYTNING TIL DEN TEKNISKE JUSTERING

Udgiftsområde 5 (Administration)

Hvad angår udgiftsområde 5, fremgår det af en fodnote til den finansielle ramme, at de tal for pensionsudgifter, der medtages under loftet for dette udgiftsområde, skal beregnes netto, dvs. efter fradrag af personalets indbetalinger til pensionsordningen, inden for en grænse på 500 mio. EUR (i 2004-priser) for perioden 2007-2013. Dette bør fortolkes på den måde, at der er en dobbelt grænse for de beløb, der trækkes fra pensionsudgifterne i forbindelse med anvendelsen af udgiftsområdets loft:

- dette beløb kan ikke overstige de bidrag, der faktisk er opført som indtægter på budgettet i det enkelte år

- de kumulerede fradrag for perioden 2007-2013 kan ikke overstige 500 mio. EUR i 2004-priser, dvs. et årligt gennemsnit på 71,4 mio. EUR (82 mio. EUR i 2011-priser).

Det forhold, at administrative udgifter er løbende udgifter, nødvendiggør, at man vælger den laveste grænse hvert år for at undgå at anvende en margen ved periodens start, som ikke længere ville være fuldt til rådighed senere. For 2011 skal der fradrages 82 mio. EUR i løbende priser.

Udgiftsposter uden for den finansielle ramme 2007-2013

Der findes en række instrumenter uden for de udgiftslofter, der er aftalt i den finansielle ramme 2007-2013. Disse instrumenter skal give mulighed for at reagere hurtigt på ekstraordinære eller uforudsete begivenheder og sikre en vis fleksibilitet udover de aftalte udgiftslofter inden for bestemte grænser:

- nødhjælpsreserven , der kan mobiliseres med op til et maksimumsbeløb på 221 mio. EUR pr. år i 2004-priser eller 253,9 mio. EUR i 2011 i løbende priser (1 744 mio. EUR for hele perioden i løbende priser)

- EU's solidaritetsfond , der har et årligt maksimumsbeløb i løbende priser på 1 mia. EUR

- fleksibilitetsinstrumentet , med et maksimalt årligt beløb i løbende priser på 200 mio. EUR plus den del af de uudnyttede årlige beløb i årene 2008-2010, der kan fremføres til 2011.

Det vil desuden være muligt at trække på Den Europæiske Fond for Tilpasning til Globaliseringen med op til et maksimumsbeløb på 500 mio. EUR pr. år i løbende priser ved at anvende den margen, der måtte eksistere under det foregående års samlede loft for forpligtelsesbevillinger, eller ved at anvende de annullerede forpligtelser fra de to foregående år (ekskl. dem, der vedrører udgiftsområde 1B).

TRANSAKTIONER UDEN FOR BUDGETTET OG EGNE INDTÆGTER

I henhold til punkt 11, fjerde afsnit, i den interinstitutionelle aftale opstilles der særskilte vejledende tabeller til oplysning om de transaktioner, der ikke er opført i det almindelige budget, og om den forventede udvikling inden for de forskellige kategorier af Fællesskabets egne indtægter, og disse tabeller ajourføres årligt ved den tekniske justering af den finansielle ramme.

I vedlagte tabel 3.1-3.2 er disse oplysninger ajourført på grundlag af de senest foreliggende prognoser. Oplysningerne vedrører Den Europæiske Udviklingsfond (EUF) og egne indtægter opdelt efter kategori.

BILAG

TABEL 1: DEN FINANSIELLE RAMME 2007-2013 TILPASSET PUNKT 17

[pic]

TABEL 2: DEN FINANSIELLE RAMME 2007-2013 TILPASSET PUNKT 17

[pic]

TABEL 3: VEJLEDENDE PLANLÆGNING AF DE UDGIFTER, DER IKKE ER OPFØRT PÅ BUDGETTET, OG DEN FORVENTEDE UDVIKLING I DE FORSKELLIGE EGNE INDTÆGTER

[pic]

[1] EUT C 139 af 14.6.2006, s. 1.

[2] Punkt 9 i bilag II til Rådets forordning (EF) nr. 1083/2006 af 11. juli 2006.

[3] Punkt 7, 8 og 11 i bilag II til Rådets forordning (EF) nr. 1083/2006 af 11. juli 2006.

[4] Som forklaret i Kommissionens tjenestegrenes arbejdsdokument "Fiche 99" af 15. februar 2006.

[5] Europa-Parlamentets og Rådets afgørelse af 29. april 2008 (EFT L 128 af 16.5.2008, s. 8).

[6] Senest ændret ved Europa-Parlamentets og Rådets afgørelse af 17. december 2009 om ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme - Finansiering af projekter på energiområdet i forbindelse med den europæiske økonomiske genopretningsplan (EUT L 347 af 24.12.2009, s. 26).

[7] Rådets afgørelse 2010/196/EU af 16. marts 2010 om fordeling af indirekte målte finansielle formidlingstjenester (FISIM) til opgørelse af bruttonationalindkomsten (BNI) med henblik på Den Europæiske Unions budget og egne indtægter (EUT L 87 af 7.4.2010, s. 31).

[8] Meddelelse fra Kommissionen til Europa-Parlamentet og Rådet om tilpasning af loftet over egne indtægter og loftet for forpligtelsesbevillinger som følge af afgørelsen om at anvende FISIM med henblik på egne indtægter, KOM(2010) 162 endelig.